ྒྱན་པདྨ་དང་།།ནས།།བླ་མེད་བྱང་ཆུབ་ཆེན་པོར་བསྔོ་བར་བགྱི།
ཞེས་པས་རྒྱུད་དག་པར་བྱས་ནས།དེ་ནས་དབང་བསྐུར་བ་ལ་ཡང་དཔོན་སློབ་ཀུན་གྱིས་ཐུན་མོང་དུ་དཀྱིལ་འཁོར་སྒྲུབ་པ་དང་།གསལ་འདེབས་པའི་དམིགས་པ་འདི་བཞིན་མཛད་ཅིང་རྗེས་ཟློས་ཀྱང་མཛད་པར་བྱ།།

སྐད་ཅིག་ཙམ་གྱིས་རྡོ་རྗེ་ཆེན་པོའི་ནང་།སྐེམ་པ་ནས་ང་མེ་ཏོག་ཕྲེང་བ་ལྟ་བུས་བསྐོར་བར་བཞུགས།།།ཞེས་པས་དཀྱིལ་འཁོར་གསལ་བཏབ་ཅིང་།དུག་གསུམ་གྱི་རྣམ་རྟོག་ཕྱིར་འབུད་པ་དང་།།
རླུང་ཁ་སྦྱོར་དུ་འཛིན་པའི་སླད་དུ་འདིའི་རྗེས་ཟློས་མཛོད།ཆུང་རོ་ལན་གསུམ་ཕྱིར་ལ་སོགས་ནས་ཤ་ཁ་སྦྱར་བཟུང་།དེ་ས་དང་།དེ་ནས་ཁྱེད་རང་རྣམས་ཀྱི་ས་དམིགས་པ་འདི་བཞིན་མཛད་པར་ཞུ།སྣ་གཡས་ནས།
རླུང་ཕྱིར་བུས་པས་ཉོན་མོངས་པ་ཞེ་སྡང་གྲི་རྟོག་པ་སྔོ་བུན་བུན་ཕྱིར་ཐོན་པའི་མོས་པ་བྱས་ནས་སྣ་གཡས་ནས་རླུང་ལན་གཅིག་འབུད་པར་ཞུ།བྱས་ལ་དཔོན་སློབ་ཐམས་ཅད་ཀྱིས་རླུང་ལན་གཅིག་འདུད།ཡང་སྣ་གཡོན་ནས
རླུང་ཕྱིར་བུས་པས་ཉོན་མོངས་པ་འདོད་ཆགས་ཀྱི་རྟོག་པ་ཐམས་ཅད་དམར་བུན་བུན་ཕྱིར་ཐོན་པའི་མོས་པ་བྱས་ནས།སྣ་གཡོན་ནས་རླུང་ལན་གཅིག་འབུད་པར་ཞུ།ཐམས་ཅད་ཀྱིས་འཐང།ཡང་དབུས་ནས་རླུང་ཕྱིར
བུས་པས།ཉོན་མོངས་པ་གཏི་མུག་གི་རྟོག་པ་ཐམས་ཅད་ཕྱིར་ནག་བུན་བུན་ཐོན་པའི་མོས་པ་བྱས་ནས་དབུས་ནས་ལན་གཅིག་འབུད་པར་ཞུ།བྱས་ལ་ཐམས་ཅད་ཀྱིས་འབུད།དེ་ནས་འོག་རླུང་བསུམས་ཏེ།སྟེང་རླུང
མནན་ནས་སྙིང་གར་རླུང་བུམ་པ་ཅན་འཛིན་པར་ཞུ།བྱས་ལ་ཐམས་ཅད་ཀྱིས་རླུང་ཁ་སྦྱར་འཛིན།དེ་ནས་རང་གི་སྲིང་གའི་རྣམ་ཤེས་པདྨ་འདབ་མ་བརྒྱད་པའི་རྣམ་པ་ཁ་བྱེ་བའི་ཟེའུ་འབྲུའི་སྟེང་གི་ཨཱཿལས་འོད་ཟེར་ཕྱོགས

བཅུར་འཕྲོས་པས་མདུན་གྱི་ནམ་མཁར་མ་ཧཱ་གུ་རུ་ཨོཾ་རྒྱན་པདྨ་རིགས་བདག་ཏུ་བཞུགས་པའི་པདྨའི་རིགས་ཀྱི་ལྷ་ཚེ་དཔག་མེད་ལྷ་བཅུ་བདུན་ལ་ཕྱོགས་བཅུའི་བླ་མ་ཡི་དམ་སངས་རྒྱས་བྱང་སེམས་དཔའ་པོ།
མཁའ་འགྲོ་ཡེ་ཤེས་ཀྱི་སྤྱན་དང་ལྡན་པ་རྣམས་སྤྲིན་གྱི་ཕུང་པོ་འཐིབས་པ་ལྟར་བྱོན་པར་བསམྦ་ནས་འདིའི་རྗེས་ཟློས་མཛོད།སྙིང་གའི་རྣམ་ཤེས་སོགས་ནས་བྱོན་པར་གྱུར།།ཅེས་བརྗོད།དེ་ནས་ནམ
མཁར་བྱོན་པའི་ལྷ་ཚོགས་རྣམས་ལ་དམིགས་ནས་གསོལ་བ་འདེབས་པ་འདིའི་རྗེས་ཟློས་ལན་གསུམ་གྱི་བར་དུ་མཛད་པར་ཞུ།བཅོམ་ལྡན་མགོན་པོ་སོགས་ནས་དངོས་གྲུབ་སྩལ་དུ་གསོལ།།ཞེས་གསོལ
བབ་བཏབ་པས་གུ་རུའི་བུམ་པ་ནས་ཚེ་དཔག་མེད་ཀྱི་བུམ་པར་བདུད་རྩི་བབས།དེ་ཉིད་ཁྱེད་རང་རྣམས་ཀྱི་སྤྱི་བོ་ཚངས་པའི་བུ་ག་ནས་མར་བབས་ཏེ་སྙིང་གར་ཐིམ་པས་འཆི་མེད་ཚེའི་དངོས་གྲུབ་ཐོབ་ཅིང་།ཡེ
ཤེས་སེམས་དཔའ་ནམ་མཁར་སྤྱན་དྲངས་པ་རྣམས་དམ་ཚིག་གི་དཀྱིལ་འཁོར་ལ་གཉིས་སུ་མེད་པར་ཐིམ་པའི་མོས་པ་མཛད་ནས་འདིའི་རྗེས་ཟློས་མཛོད།དམ་ཚིག་སེམས་དཔའི་སོ་སོའི་ལྷ་ཚོགས་སོགས
ནས་བདག་པོར་གྱུར།ཞེས་དང་།དེ་ལྟར་དམ་ཡེ་དབྱེར་མེད་པའི་གཙོ་བོའི་སྤྱི་གཙུག་ཏུ་མ་ཧཱ་གུ་རུ་རིགས་བདག་གི་ཚུལ་དུ་བཞུགས་པའི་གཙོ་བོའི་ཐུགས་ཀའི་ཨཱཿཡིག་གི་འོད་ཟེར་ལས་སྙིང་པོའི་སྔགས

ཀྱི་འཁོར་ལོ་རང་སྒྲ་སྒྲོགས་བཞིན་པར་བྱུང་བ་ལས།དུས་གསུམ་གྱི་སངས་རྒྱས་དྲང་བྱང་ཆུབ་སེམས་དཔའ་ཀུན་གྱི་ཐུགས་རྗེ་དང་བྱིན་རླབས་དང་ཁམས་གསུམ་སེམས་ཅན་མ་ལུས་པའི
དང་བསོད་ནམས་དཔལ་དང་འབྱོར་པ་རྣམས་བསྡུས་ནས་རང་ལ་ཐིམ་པས་འཆི་མེད་ཚེའི་དངོས་གྲུབ་ཐོབ་པའི་མོས་པ་མཛད་ནས་འདིའི་རྗེས་ཟློས་མཛོད།དེ་ལྟར་ལྷོ་ཚོགས་གསལ་བར་བསྒོམ་པ་ཡི།།སོགས
ན།ཡབ་ཡུམ་ཞལ་ནས་སྙིང་པོ་སྔགས་འདི་བཟླས།།ཨོཾ་ཨཱཿཧཱུཾ་བཛྲ་རཏྣ་ཨཱ་ཡུ་ཥེ་ཧཱུྃ་བྷྲཱུྃ།ཚོ་གྷྲྀཿག་ཡུ་བྷྱོ།ནྲྀནྣཾ།ཿབནྡྷ་ཐཱཾ།ཨཱ་ཡུརྫྙཱ་ན་བྷྲཱུཾ།ཨོཾ་ཨ་མཱ་ར་ཎི་ཛཱི་བནྟི་སིདྡྷི་ཕ་ལ་ཧཱུཾ།དེ་ལྟར་ལྷ་དང་
སྔགས་ལས་འོད་ཟེར་འཕྲོས།།།སོགས་ནས།འཆི་མེད་ཡེ་ཤོས་ཚེ་ཡི་ངོ་བོར་གྱུར།།།ཞེས་རྗེས་ཐོས་ལན་ཅིག་བྱེད་དུ་གཞུག་ཤདེ་ནས་སློབ་དཔོན་གྱིས་བཟླས་པ་བྱ་བ་ནི།ཨོཾ་ཨཱཿཧཱུྃ་བཛྲ་རཏྣ་སོགས་ཚེ་གཟུངས་ཇི་ལྟར་རིགས་པ
བཟླ།དེ་ནས་རྫོགས་རིམ་བསྒོམ་པ་ནི།ཁྱེད་རང་རྣམས་སེམས་མ་བཅོས་པ་སྤྲོས་བྲལ་འོད་གསལ་ཆེན་པོའི་ངང་ལ་ཅུང་ཟད་མཉམ་པར་འཇོག་པར་ཞུ།ཞེས་བརྡ་སྤྲད་ལ།དཔོན་སློབ་ཀུན་གྱིས་ཅུང་ཟད་མཉམ་པར
ཞག།ཡང་སློབ་དཔོན་གྱིས་ཚེ་གཟུངས་ཆར་ལྔ་ཙམ་བཟས་ལ།ཚེ་མདའི་ལྟོང་ནས་མངེའུ་བར་ལ་སློབ་དཔོན་གྱིས་བུ་བཏག།ཚེ་གཟུངས་འདོར་བཞིན་པས་སློབ་མ་ལའང་དེ་བཞིན་བྱེད་དུ་བཅུག།དེ་ནས་སློབ་མ་རྣམས་རིམ་བཞིན་སྨྱུག་མའི་རྩ་བ་རྡས་སྟོང

་བཻ་ར་ལ་ལག་པའི་མཐོ་འདེབས་ལ་སོ་སོའི་མཐོ་ཚད་ཇི་ཙམ་བྱུང་བ་དེ་དོན་ལ་འཛིན་དུ་བཅུག།དེ་ནས་སློབ་དཔོན་གྱིས་མདའ་དང་བཟུང་ལ་གཡོ་བ་བཞིན་པ་དང་བཅས།བཅོམ་ལྡན་མགོན་པོ་ཚེ་དཔག་མེད།།།ཤར་ཕྱོགས་དྲི་ཟའི་ལག་ནས་དེ།།
པ་ནས་ལས་ཀུན་འགྲུབ་པའི་ཚེ་ཁུག་ཅིག།ཅེས་པའི་བར་གོང་བཞིན་བརྗོད་ལ་ཚེ་ཁུག་ཅིག་ཅེས་པའི་ཚེ་མདའ་དར་གཡོབ།དེ་ནས་སློབ་དཔོན་གྱིས་ཚེ་སྒྲུབ་ཀྱི་སྔགས་དེ་ཅི་རིགས་པ་ཟླས་རྗེས་ཚེ་མདའ་ལ་སྔགས་ཆུ་རྡེག་ཅིང་།དེ་ནས་སློབ་པ་རྣམས
།སྔ་མ་བཞིན་མདའ་ལ་མཐོ་ཚད་གཞལ་དུ་བཅུག་ལ།སོར་གཅིག་དང་གཉིས་ལ་སོགས་པ་ཆད་ན་ཅུང་ཟད་ངན་པ་ཡིན་པས་ཚེ་དབང་ཞུ་བ།ཚེ་སྒྲུབ་བྱ་བ།གསོད་པར་ངེས་པའི་སེམས་ཅན་གྱི་ཚེ་སྐྱབས་པ་སཱ་ཙྪ་ག་དྲུབ
བ་ལ་སོགས་པ་ཚེ་འཕེལ་བའི་ཐབས་ལ་འབད་པར་བྱའོ།།སོར་གཅིག་དང་གཉིས་ལ་སོགས་པ་འཕེལ་ན་མདའ་འཕེལ་བ་བཞིན་དུ་ཚེ་འཕེལ་བ་ཡིན་པས་བཟང་བ་ཡིན་ནོ།།ཞེས་བརྗོད།དེ་ནས་དབང་གི་དངོས་
གཞི་ལ་ཐོག་མར་གསོལ་བ་འདེབས་པ་འདིའི་རྗེས་ཟློས་ལན་གསུམ་གྱི་བར་དུ་མཛད་པར་ཞུ།འཇའ་ལུས་བུམ་པའི་སོགས་ནས།རྩལ་དབང་བསྐུར་དུ་གསོལ།།ཞེས་གསོལ་བ་བཏབ་ནས།ཚེ་དཔག་མེད
རིགས་ལྔ་རྣམས་རིམ་པ་བཞིན་བྱོན་ནས་དབང་བསྐུར་བའི་མོས་པ་བྱ་དགོས་པ་ལས།ཁྱེད་རང་རྣམས་དམིགས་པ་འདི་བཞིན་མཛོད།།བླ་མ་དང་མདུན་བསྐྱེད་ཀྱི་དཀྱིལ་འཁོར་གྱི་ལྷ་ཚོགས་རྣམས་ཀྱི་ཐུགས་ཀ

ནས་བྱ་བར་གྱུར་པའི་སྐུར་བྱེད་ནམ་མཁའི་དཀྱིལ་འཁོར་རྣམས་ཚེ་དཔགོ་མེད་དཀར་པོ་ཕྱག་ན་ཚེའི་བུམ་པ་ཐོགས་པ་བསམ་གྱིས་མི་ཁྱབ་པ་ནམ་མཁའ་གང་བར་བྱོན་ནས།དེ་རྣམས་དང་སློང་དཔོན་
ལྷན་ཅིག་པས་བུམ་པ་བདུད་རྩིས་གོང་བ་ཁྱེད་རང་རྣམས་ཀྱི་སྤྱི་བོར་བཞག་ནས་དབང་བསྐུར་བའི་མོས་པ་མཛོད།དེ་ནི་རྣམ་སྣང་ཚེ་དཔག་མེད།།སངས་རྒྱས་ཀུན་དང་ལྷན་ཅིག་ཏུ།།ལུས་ལ་རྣམ་སྣང་ཚེ་དབང་
བསྐུར།།བུ་ཁྱོད་འཆི་བདག་ལས་གྲོལ་ཏེ།།བསྐལ་པ་སྟོང་དུ་ཚེ་འཕེལ་ཞིང་།།སྲོག་གཅོད་སྒྲིབ་པ་དག་གྱུར་ཅིག།ཨོཾ་བུདྡྷ་ཨ་བྷི་ཥིཉྩ་ཧཱུཾ།ཞེས་བརྗོད་ཅིང་བུམ་པའི་ཆུ་སྦྱིན།ཞེས་གསུང་ཞིང་བུམ་པའི
ཆུཆུས་སྤྱི་བོ་ནས་དབང་བསྐུར་བས་ལུས་ཀྱི་ཆ་ཤས་ཐམས་ཅད་འཆི་མེད་ཡེ་ཤེས་ཀྱི་བདུད་རྩིས་གང་བས་དྲི་མ་ཐམས་ཅད་དག།ཁྱད་པར་དུ་སྐྱེ་བ་སྔ་མ་རྣམས་སུ་ཉོན་མོངས་པ་གཏི་མུག་གིས་ཀུན་ནས་བསླངས་ཏེ
སེམས་ཅན་གྱི་སྲོག་བཅད་པ་ལ་བརྟེན་ནས་ཚེ་ཐུང་བར་གྱུར་པའི་ལས་སྒྲིབ་ཅི་བསགས་པ་ཐམས་ཅད་དག་ནས་རྣམ་སྣང་ཚེ་དཔག་མེད་ཀྱི་ཚེ་ཡི་དངོས་གྲུབ་ཐོབ་བྱུང་སྙམ་པའི་མོས་པ་མཛོད།འདི་མན་གྱི་རིགས
གཞན་བཞལ་སྐུ་མདོག་བསྒྱུར་བ་མ་གཏོགས་སྔ་མའི་རིགས་འགྲེས་ཀྱིས་ཤེས་པར་འགྱུར་བས།སླར་ཡང་དམིགས་པ་འདི་བཞིན་མཛོད།བླ་མ་དང་མདུན་བསྐྱེད་ཀྱི་སོགས་ནས་དེ་རྣམས་དང་སློབ་དཔོན་ལྷན་ཅིག་པས་བུམ་པ་དཔྲལ

པར་བཞག་ནས་དབང་བསྐུར་བའི་མོས་པ་མཛོད།ད་ནི་མི་བསྐྱོད་ཚེ་དཔག་མེད།།ཅེས་སོགས་ནས།ཨོཾ་བཛྲ་ཨ་བྷི་ཥིཉྩ་ཧཱུྃ།བུམ་ཆུ་ཐུད་པ་སོགས་རིགས་འགྲེ།ཞེ་སྡང་གིས་ཀུན་ནས་བསླངས་ཏེ་སྲོག་བཅད་པ་ལ་སོགས།།
དང་།མི་བསྐྱོད་པའི་ཚེའི་དངོས་གྲུབ་ཐོབ་སོགས།སླར་ཡང་དམིགས་པ་འདི་བཞིན་མཛོད།བླ་མ་དང་སོགས་ནས་དེ་རྣམས་དང་སློབ་དཔོན་ལྷན་ཅིག་པས་བུམ་པ་རྣ་ལྟག་གཡས་སུ་བཞག་ནས་དབང་བསྐུར་བའི་མོས།
པཔ་མཛོད།ང་ནི་རིན་འབྱུང་སོགས།ཨོཾ་རཏྣ་སོགས།ཁྱད་པར་སྐྱེ་བ་སྔ་མ་རྣམས་སུ་ང་རྒྱལ་དང་སེར་སྣས་ཀུན་ནས་བསླངས་ཏེ་གཞན་གྱི་སྲོག་བཅད་པ་ལ་བརྟེན་ནས་སོགས་རིན་ཆེན་འབྱུང་ལྡན་ཚེ་ཡི་དངོས་གྲུབ་ཐོབ།
སླར་ཡང་དམིགས་པ་འདི་བཞིན་མཛོད།བླ་མ་དང་སོགས་ནས་དེ་རྣམས་དང་སློབ་དཔོན་ལྷན་ཅིག་པས་བུམ་པ་ལྷག་པར་བཞག་ནས་དབང་བསྐུར་བའི་མོས་པ་མཛོད།ང་ནི་པདྨ་ཚེ་དཔག་མེད་སོགས་འདོད་ཆགས།།
ཀྱིས་ཀུན་ནས་བསླངས་ཏེ་གཞན་གྱི་སྲོག་བཅད་པ་ལ་བརྟེན་ནས་སོགས་འོད་དཔག་མེད་ཀྱི་ཚེ་ཡི་དངོས་གྲུབ་ཐོབ།སླར་ཡང་དམིགས་པ་འདི་བཞིན་མཛོད།བླ་མ་དང་སོགས་ནས་དེ་རྣམས་དང་སློབ་དཔོན་ལྷན་ཅིག
པས་བུམ་པ་བདུད་རྩིས་གང་བ་རྣ་ལྟག་གཡོན་དུ་བཞག་ནས་དབང་བསྐུར་བའི་མོས་པ་མཛོད།ང་ནི་དོན་ཡོད་ཚེ་དཔག་མེད་སོགས་ནས།ཨོཾ་ཀརྨ་ཨ་བྷི་ཥིཉྩ་ཧཱུྃ།བུམ་ཆུ་སྦྱིན།ཞེས་གསུང་ཞིང་བུམ་པའི་ཆུས་སྤྱི་

བོ་ནས་དབང་བསྐུར་བས་ལུས་ཀྱི་ཆ་ཤས་ཐམས་ཅད་འཆི་མེད་ཡེ་ཤེས་ཀྱི་བདུད་རྩིས་གང་།དྲི་མ་ཐམས་ཅད་དག།ཁྱད་པར་དུ་སྐྱེ་བ་སྔ་མ་རྣམས་སུ་ཉོན་མོངས་པ་ཕྲག་དོག་གིས་ཀུན་ནས་བསླངས།།
ཏེ་སེམས་ཅན་གྱི་སྲོག་བཅད་པ་ལ་བརྟེན་ནས་སྐུ་ཚེ་ཐུང་བར་གྱུར་པའི་ལས་སྒྲིབ་ཅི་བསགས་པ་ཐམས་ཅད་དག།དོན་ཡོད་གྲུབ་པའི་ཚེ་ཡི་དངོས་གྲུབ་ཐོབ་པའི་མོས་པ་མཛོད།ཅེས་རིགས་ལྔའི་དབང་བསྐུར།དེ་ནས
ཁྱེད་རང་རྣམས་ཀྱི་སྤྱི་བོར་ཚེ་དཔག་མེད་ཚོན་གང་བ་གཅིག་གསལ་བཏབ་ནས།དེ་ལ་གུས་འདུད་བྱས་པས།དེའི་ཐུགས་ཀ་ནས་འོད་ཟེར་དཔག་ཏུ་མེད་པ་འཕྲོས་པས།དུས་གསུམ་གྱི་སངས་རྒྱས་ཐམས་ཅད་ཀྱི་ཚེ་དང་།
ཡེ་ཤེས་ཐམས་ཅད་ཧཱུཾ་ཡིག་དཀར་དམར་གྱི་རྣམ་པར་སྤྱན་དྲངས།དེ་ཉིད་ལ་ཐིམ།དེ་ཉིད་ཀྱང་འོད་དུ་ཞུ་ནས།སྤྱི་བོའི་ཚངས་བུག་ནས་མར་ཞུགས།རང་རང་གི་སྙིང་གའི་ནང་དུ་དབུས་སུ་རྣམ་སྣང་ཚེ་དཔག་མེད།
ཤར་དུ་མི་བསྐྱོད་ཚེ་དཔག་མེད།ལྷོར་རིན་འབྱུང་ཚེ་དཔག་མེད།ནུབ་ཏུ་པདྨ་ཚེ་དཔག་མེད།བྱང་དུ་དོན་ཡོད་ཚེ་དཔག་མེད་རྣམས་ཀྱི་སྐུར་གྱུར་པ།སླར་ཡང་ཚེ་དཔག་མེད་དེ་རྣམས་འོད་དུ་ཞུ་ནས་ལུས་ཐམས་ཅད་ཁྱད།
འཆི་མེད་ཚེའི་རྡོ་རྗེའི་ངོ་བོར་གྱུར་པའི་ཚེ་ཆུ་དེ་ཉིད་གྱེན་དུ་ཕྱར་བས་ཁྱེད་རང་རྣམས་ཀྱི་སྨིན་མཚམས་ཡན་ཆད་གང་བས་བུམ་དབང་ཐོབ།མགྲིན་པ་ཡན་ཆད་གང་བས་གསང་དབང་ཐོབ།སྙིང་ག་ཡན་ཆད་གདངས་

ཤེར་དབང་ཐོབ།གསང་གནས་སམ་རྐང་མཐིལ་ཡན་ཆད་གང་བས་ཚིག་དབང་རིན་པོ་ཆེ་བཞི་པ་དང་།རིག་པའི་རྩལ་དབང་ཐོབ་ནས་ཁྱེད་རང་རྣམས་ཡེ་ཤེས་ཚེ་དཔག་མེད་ཀྱི་ངོ་བོར་གྱུར་པའི་མོས་པ་མཛོད།།
དེ་ཉིད་བརྟན་པའི་སླད་དུ་སློབ་དཔོན་གྱིས་ཁྱེད་རང་རྣམས་ཀྱི་སྤྱི་བོར་རྡོ་རྗེ་བཞག་སྟེ་བརྟན་པར་བྱས་པའི་མོས་པ་མཛོད།ད་ནི་ཡེ་ཤེས་ཚེ་དཔག་མེད་སོགས་ནས་ཚེ་ཡི་རིག་འཛིན་བརྙེས།།དེས་དབང་གི་དངོས་
གཞི་གྲུབ་ནས།མཐའ་རྟེན་ལ་འབྱོར་པ་ཐོབ་ཅིང་བཀྲ་ཤིས་པར་བྱ་བའི་སླད་དུ་རྒྱལ་སྲིད་སྣ་བདུན་དང་བཀྲ་ཤིས་རྫས་བརྒྱད་ཀྱི་དབང་བསྐུར་བ་ལ་ཐོག་མར་འཁོར་ལོ་རིན་པོ་ཆེ་ལག་ཏུ་ཐོགས་ཏེ་དབང་བསྐུར་བའི་མོས་པ།
མཛོད།ལྷ་རྫས་ལས་གྲུབ་སོགས་ནས།རྒྱལ་སྲིད་སྣ་བདུན་དང་བས་ཤིས་རྫས་བརྒྱད་རྣམས་ཚེ་དབང་ལྷ་དགུ་མ་ལྟར་བྱ།དེ་ནས།ཨོཾ་ཨཱཿཧཱུཾ་ཨ་མཱ་ར་ཎི་ཛཱི་བནྟི་སིདྡྷི་ཕ་ལ་ཧཱུཾ།ཞེས་ཡང་ཡང་བརྗོད་ཅིང་།སློབ་དཔོན་གྱིས་སློབ་མ་རྣམས་ལ
ཚེ་རིལ་དང་ཚེ་ཆང་སྟེར།དེ་རྣམས་ཀྱི་སྒོ་ནས་དབང་གི་དངོས་གཞི་མཐའ་རྟེན་དང་བཅས་པ་ལེགས་པར་གྲུབ་ནས།དེ་དག་གི་གནས་སྐབས་སུ་ཐོབ་ཅིང་ཁས་བླངས་པའི་དམ་འདིར་ཚེ་གཏོར་གྱི་དབང་བསྐུར་མཚན་ཚིག་དང་སྡོམ་པ་ལ
སྲུང་སྡོམ་ཚུལ་བཞིན་དུ་བགྱིད་སྙམ་པས་འདིའི་རྗེས་ཟློས་ལན་གསུམ་གྱི་བར་དུ་མཛད་པར་ཞུ།གཙོ་བོས་ཇི་ལྟར་སོགས་དང་།གཏང་རག་གི་མཎྜལ།དེང་ནས་བརྩམས་ཏེ་སོགས་གཞན་ནས་འབྱུང་བ་ལྟར་བྱ།དེ་རྣམས་ཀྱི་སྒྲ་

ནས་སློབ་དཔོན་ཆེན་པོ་པདྨ་འབྱུང་གནས་ཀྱིས་རས་ཆེན་དཔལ་འབྱོར་བཟང་པོ་ལ་དངོས་སུ་གནང་བའི་ཚེ་སྐྱབ་ཟབ་མོ་མདའ་འཕེལ་མའི་དབང་བསྐུར་བ་ལེགས་པར་གསན་པ་ཡིན་པས་རང་།
གཞན་གྱི་དོན་རྒྱ་ཆེན་པོ་མཛད་པར་ཤུ།བསོད་ནམས་འདི་ཡིས་སོགས་བརྗོད་ལ་སློབ་མ་རྣམས་རང་གནས་སུ་བཏང་ངོ་།།དེ་ནས་སློབ་དཔོན་གྱིས་བདུན་བསྐྱེད་ལ་མཆོད་བསྟོད་དང་འདོད་པའི་དོན་ལ་གསོལ་བ་བཏབ།ཡིག་བརྒྱས་ལྷག་ཆད་ཁ་
བསྐང་།ནོངས་པ་བཟོད་པར་གསོལ།རས་བྲིས་ཡིན་ན་རྟེན་བཞུགས་དང་།ཚོམ་བུ་ཡིན་ན།ཨོཾ་ཁྱེད་ཀྱིས་སེམས་ཅན་དོན་ཀུན་མཛད།།སོགས་ཀྱིས་ཚོམ་བུའི་ཡེ་ཤེས་པ་གཤེགས།དམ་ཚིག་པ་རང་ལ་བསྡུས་ལ་གནས་གསུམ་བསྲུང་།
དགེ་བ་བཐོས་ལ་བཀྲ་ཤིས་ཀྱི་ཕྲེང་བས་མཐའ་བརྟན་པར་བྱའོ།།དེ་ལྟར་སློབ་དཔོན་པདྨ་འབྱུང་གནས་ཀྱིས།།གྲུབ་དབང་རས་ཆེན་དཔལ་འབྱོར་བཟང་པོ་ལ།།དངོས་སུ་གནང་བའི་ཚེ་དབང་སྲུར་བའི་ཚུལ།།དོན་གཉེར་ནོར་བུ་བཟང་པོས
བསྐུལ་བའི་ངོད།།ཐམས་ཅད་མཁྱེན་པ་སྔགས་འཆང་ཨཱ་ནནྡའི།།ཚེ་དབང་འཆི་མེད་ལྷུན་གྲུབ་སོར་བཞག་ནས།།མཚན་བུ་རིགསལ་བྱེད་འགའ་ཡང་དགྲས་ཉིད་དུ།།བྲིས་ནས་ཤིན་ཏུ་གོ་བདེ་དོན་གསལ་འདི།།ཤཱཀྱའི་དག
སློང་བཟང་པོ་རྒྱལ་མཚན་གྱིས།།དངུལ་མདའ་ལྷུན་གྲུབ་སྟེང་གི་དགོན་པ་རུ།།ལྕགས་སྦྲུལ་དབྱུག་ཟླར་སྦྱར་བ་རི་ཡི་གེ་པ།།སངས་རྒྱས་དོན་གྲུབ་ཉིད་ཀྱིས་གུས་པས་བགྱིས།།བདག་ཐོ་རྨོངས་ཕྱིར་འདི་ལ་ནོངས་མཆིས་ན།།ཐ་མ

ལྷར་བཅས་སྤྱན་སྔར་མཐོལ་ཞིང་བཤགས།།ལེགས་པའི་དངོས་པོ་གང་ཞིག་ཐོབ་པ་དེས།།ཚེ་དཔག་མེད་པའི་ཞལ་མཆོག་མཐོང་བར་ཤོག།ཀྵ་འདིས་སེམས་ཅན་དཔག་ཏུ་མེད་པ་ལ་ངན་ཐོགས་པར་གྱུར་ཅིག།སརྦ་དཱ་མངྒ་ལཾ།།